Source: https://ro.scribd.com/document/79085592/Raport-stat-religii-in-Romania-Si-Europa
Timestamp: 2020-08-10 11:06:39+00:00
Document Index: 28048996

Matched Legal Cases: ['sui generis', 'articolul 181', 'articolul 13', 'articolul 18', 'Articolul 18', 'articolul 9', 'articolul 29']

salvareSalvați Raport_stat_religii in Romania Si Europa pentru mai târziu
ti Romanesti in Spania 2009
Marc Auge Antropologie Si Religie
Designul Cercetarii Sociale Mprecupetu
BaroculRomanesc.pdf
Curs Democra Ie i Democratizare
ate Crestina in Istorie
Lectii Europene Polonia Moldova
Locul Si Rolul Recunoscut Bisericilor in Tarile Uniunii Europene Text Modificat
Stiinte Politice Si Doctrine Politice Internationale
Stat şi religii în România
o relaţie transparentă?
BUCURE ŞTI
„Acest material a fost tipărit cu sprijinul Ambasadei Elveţiei la Bucureşti,
Opiniile şi informaţiile prezentate în aceste pagini sunt cele ale autorilor şi nu reprezintă neapărat punctul de vedere al Ambasadei Elveţiei la Bucureşti”.
Către transparenţă în implicarea statului în probleme religioase
Asocia ţ ia pentru Ap ă rarea Drepturilor Omului în România – Comitetul Helsinki (APADOR-CH) Str. Pictor Nicolae Tonitza Nr. 8, Sector 3, 030113 Bucure ti
Telefon/Fax: (40) (21) 312.45.28 / (40) (21) 312.37.11 E-mail: office@apador.org Web: http://www.apador.org
2008 APADOR-CH
Stat şi religii în România - o relaţie transparentă? -
ISBN 978-973-0-05594-8
Stat şi religii în România - o relaţie transparentă ? -
2. O privire comparativă: relaţia stat-biserică în lume
2.1. Organizarea vieţii religioase în ţările europene
2.2. Finanţarea religiilor în statele europene
3. Cadrul legal al libertăţii religioase în România
3.1. Legea nr. 489/2006 privind libertatea religioasă şi regimul general al cultelor
4. Structura confesională în România conform recensământului populaţiei din anul
Finanţarea cultelor religioase în România
Sprijinul salarial acordat de la bugetul de stat pentru personalul clerical şi
neclerical aparţinând cultelor religioase recunoscute din România
5.1.1. Salariile personalui clerical
5.1.2. Salariile personalului neclerical
5.1.3. Poziţia cultelor faţă de salarizarea de la bugetul de stat a personalului
clerical şi neclerical
5.2. Finanţarea construirii/renovării de lacăşuri de cult din resurse provenind din
bugetele autorităţilor publice
Finanţarea construirii/renovării de lacăşuri de cult din resurse ale
instituţiilor centrale
Finanţarea de către stat a activităţilor spiritual-culturale şi sociale în
străinătate a cultelor recunoscute în
5.4. Alocarea de fonduri pentru activităţi religioase prin Legile bugetului de stat
pe anii 2007 şi 2008
5.5. Obiectivele asumate de Guvernul României referitor la politica în domeniul
cultelor prin Programul de guvernare 2005-2008 şi raportul asupra îndeplinirii
prevederilor programului de guvernare la doi ani şi jumătate de mandat
6. Asociaţiile religioase
6.1. Dobândirea statutului de asociaţie religioasă – aspecte procedurale
6.2. Sprijinul acordat de stat asociaţiilor religioase
7. Domenii sensibile în ceea ce priveşte viaţa comunităţilor religioase
7.1. Cimitirele
7.2. Asistenţa religioasă în penitenciare
7. 3. Învăţământul religios preuniversitar
7.4. Asistenţa religioasă în spitale
7.5. Asistenţa religioasă a militarilor
8. Transparenţa instituţiilor statului în ceea ce priveşte problemele religioase
8.1 Transparenţa instituţiilor centrale ale statului cu privire la problemele religioase – Ministerul Culturii şi Cultelor, Secretariatul de Stat pentru Culte _ 52
Transparenţa autorităţilor publice locale – bune şi rele practici
9. Cazuri în care Consiliul Naţional pentru Combaterea Discriminării a constatat
discriminarea pe criteriul religios în cursul anului 2007
10. Concluzii şi recomandări
ANEXA 1 – Lege nr. 489/2006 din 28 decembrie 2006 privind libertatea religioasă
şi regimul general al cultelor
ANEXA 2 – Lista Hotărârilor de Guvern din cursul anului 2007 care au avut ca obiect sprijinirea cultelor
ANEXA 3 – Răspuns Consiliul Judeţean Constanţa
ANEXA 4 – Răspuns Consiliul Judeţean Sălaj
Raportul „Stat şi religii în România-o relaţie transparentă?” a fost elaborat de Asociaţia pentru Apărarea Drepturilor Omului în România-Comitetul Helsinki în cadrul proiectului „Către transparenţă în implicarea statutlui în probleme religioase”, cu sprijinului Ambasadei Elveţiei la Bucureşti.
Prin intermediul acestui raport, APADOR-CH a dorit a aduce la cunoştiinţa publicului maniera cum interacţionează instituţiile publice româneşti şi minorităţile religioase recunoscute de Legea nr. 489/2006 privind libertatea religioasă şi regimul general al cultelor, mai ales pe fundalul unei sensibilităţi scăzute a autorităţilor publice centrale şi locale în legătură cu aspecte ale libertăţii de religie şi conştiinţă privind minorităţile religioase.
În România ultimilor ani, persoane sau entităţi care nu aparţin majorităţii ortodoxe au acuzat tratamente discriminatorii în diverse domenii cum ar fi accesul pe piaţa muncii, serviciile religioase cum ar fi înmormântările, învăţământul religios în şcolile publice etc.
Pe de altă parte, cultele religioase recunoscute oficial au beneficiat de diverse forme de sprijin din partea statului (scutiri de la plata unor impozite, fonduri nerambursabile pentru construirea/renovarea de lăcaşuri de cult, sprijin pentru salarizarea personalului, parteneriate cu autorităţi publice).
În plus, la sfârşitul anului 2006 a fost adoptată o nouă lege privind libertatea religioasă ale cărei prevederi au fost aspru criticate fiind considerate restrictive. La mai bine de un an de la adoptare, nici publicul, nici organizaţiile guvernamentale nu au acces facil la infomaţii despre impactul pe care adoptarea noii legi l-a avut asupra cultelor, asociaţiilor, grupărilor religioase.
În consecinţă. APADOR-CH şi-a propus să realizeze, din perspectiva minorităţilor religioase din România, o cercetare atât asupra modului în care este acordat sprijinul din partea statului, cât şi asupra impactului pe care noua lege a cultelor a avut-o în practică. Raportul descrie practicile actuale ale autorităţilor publice centrale şi locale
în relaţia cu grupările religioase minoritare şi analizează nivelul de transparenţă al instituţiilor statului implicate în chestiuni de natură religioasă.
APADOR-CH mulţumeşte tuturor reprezentanţilor cultelor, asociaţiilor şi grupărilor religioase pentru deschiderea de care au dat dovadă în cursul discuţiilor directe şi pentru informaţiile furnizate.
Colectarea datelor utilizate la întocmirea raportului de faţă s-a realizat în principal prin trei metode: accesarea unor documente publice, adresarea de cereri de informaţii autorităţilor publice în baza Legii nr. 544/2001 1 privind liberul acces la informaţiile de interes public şi discuţii cu reprezentanţi ai cultelor religoase şi ai asociaţiilor care tind a dobândi un statut recunoscut prin Legea nr. 489/2006 2 privind libertatea religioasă şi regimul general al cultelor.
Totodată, s-au avut în vedere, pentru o perspectivă comparativă, prevederile legilor speciale referitoare la interacţiunea stat-biserici din ţări europene, cât şi practici ale acestor state în legătură cu finanţarea denominaţiunilor religioase recunoscute.
Printre documentele publice consultate în lucrarea de faţă enumerăm: legislaţia în vigoare în domeniul libertăţii religioase, jurisprudenţa Curţii Europene a Drepturilor Omului, hotărârile din anul 2007 ale Guvernului României care au ca obiect cultele religioase, Legea Bugetului de Stat pe anul 2007 şi Legea Bugetului de Stat pe anul 2008, Recensământul populaţiei şi locuinţelor din anul 2002.
Pe tot parcursul cercetării au fost monitorizate paginile de internet ale Secretariatului de Stat pentru Culte, Ministerului Justiţiei şi cel al Guvernului. Au fost accesate prin intermediul internetului bugetele consiliilor judeţene în măsura în care acestea au fost disponibile.
Cereri de informaţii în baza Legii nr. 544/2001 privind liberul acces la informaţiile de interes public au fost adresate următoarelor instituţii centrale:
Guvernului României, Ministerului Culturii şi Cultelor, Ministerului Justiţiei, Ministerului Apărării, Ministerului Sănătăţii Publice, Ministerului Educaţiei, Cercetării şi Tineretului, Administraţiei Naţionale a Penitenciarelor şi Consiliului Naţional pentru Combaterea Discriminării. De asemenea, au fost trimise cereri de informaţii celor 41 de consilii judeţene şi Consiliului General al Municipiului Bucureşti.
Dintre cele 17 culte religioase minoritare recunoscute de stat prin Legea nr. 489/2006 privind libertatea religioasă şi regimul general al cultelor au fost purtate discuţii cu 15 dintre acestea după cum urmează (ordinea şi titulatura completă a cultelor sunt cele din anexa la Legea nr. 489/2006):
1 Publicată în Monitorul Oficial, Partea I nr. 663 din 23 octombrie 2001 2 Publicată în Monitorul Oficial, Partea I, nr. 11 din 08 ianuarie 2007.
1. EPISCOPIA ORTODOXĂ SÂRBĂ DE TIMIŞOARA
3. BISERICA ROMÂNĂ UNITĂ CU ROMA, GRECO-CATOLICĂ
4. ARHIEPISCOPIA BISERICII ARMENE
5. BISERICA REFORMATĂ DIN ROMÂNIA
6. BISERICA EVANGHELICĂ C.A. DIN ROMÂNIA
7. BISERICA EVANGHELICĂ LUTHERANĂ DIN ROMÂNIA
8. BISERICA UNITARIANĂ DIN TRANSILVANIA
9. UNIUNEA BISERICILOR CREŞTINE BAPTISTE DIN ROMÂNIA
10. BISERICA CREŞTINĂ DUPĂ EVANGHELIE DIN ROMÂNIA – UNIUNEA
BISERICILOR CREŞTINE DUPĂ EVANGHELIE DIN ROMÂNIA
11. UNIUNEA PENTICOSTALĂ – BISERICA LUI DUMNEZEU APOSTOLICĂ
12. BISERICA CREŞTINĂ ADVENTISTĂ DE ZIUA A ŞAPTEA DIN
14. CULTUL MUSULMAN
15. ORGANIZAŢIA RELIGIOASĂ MARTORII LUI IEHOVA
În sectorul grupărilor religioase care tind să dobândească statutul de asociaţie religioasă (eventual de cult religios) am purtat discuţii reprezentanţi ai următoarelor asociaţii:
1. SOCIETATEA CREŞTINILOR NOUAPOSTOLICI - ROMÂNIA
(S.C.N.A.R.)
2. ASOCIAŢIA „ADUNĂRILE LUI DUMNEZEU DIN ROMÂNIA”
3. COMUNITATEA BAHA'I
4. BISERICA MORMONĂ – BISERICA LUI ISUS HRISTOS A SFINTILOR
DIN ZILELE DIN URMĂ.
În lumea contemporană, relaţia stat-biserică îmbracă forme diferite, în funcţie de tradiţiile specifice fiecărei ţări.
Constituţia Statelor Unite ale Americii conţine prevederi explicite care interzic Congresului elaborarea de legi menite fie a oficializa o religie, fie a declara prohibită practicarea liberă a unei religii. 3
Uniunea Europeană recunoaşte prevalenţa dreptului intern în chestiunea privitoare la interacţiunea statelor membre cu entităţile religioase, atâta timp cât se respectă tratatele şi convenţiile internaţionale. Articolul I-52 al tratatului constituţional al Uniunii Europene prevede că aceasta respectă şi nu prejudiciază statutul de care beneficiază bisericile şi asociaţiile sau comunităţile religioase în statele membre în virtutea dreptului naţional. 4
Din punct de vedere juridic, nu există o definiţie standard a bisericii. Astfel, bisericile pot fi: persoane juridice de drept public (Austria, Germania, Italia), persoane juridice de drept privat (Estonia, Franţa, în Anglia toate cultele mai puţin Biserica Anglicană) sau entităţi legale sui generis.
3 “Congress shall make no law respecting an establishment of religion, or prohibiting the free exercise thereof (…)”, First Amendment of the Bill of Rights to the United States Constitution, http://www.acrl.org/ala/oif/firstamendment/firstamendment.htm.
4 “The Union respects and does not prejudice the status under national law of churches and religious associations or communities in the member States”, în Official Journal C 310 of 16 December 2004, Treaty establishing a Constitution for Europe, p.26. http://eur-lex.europa.eu/LexUriServ/
LexUriServ.do?uri=OJ:C:2004:310:0011:0040:EN:PDF
Totodată, există mai multe categorii juridice pentru organizarea vieţii religioase:
grup religios, asociaţie, asociaţie culturală sau religioasă, cult recunoscut, cult parte a unui acord cu statul (concordat). Dintr-o perspectivă a drepturilor omului, un astfel de sistem de categorizare este criticabil, întrucât ierarhizarea de către stat duce la discriminare. Se creează situaţia în care comunităţilor religioase şi indivizilor le sunt refuzate drepturi individuale şi colective în baza unei clasificări şi a unor criterii impuse de stat. 5 De exemplu, criteriile de dobîndire a statutului de asociaţie religioasă variază de la necesitatea existenţei a 20 de membri fondatori în Grecia la 300 de membri fondatori în Cehia.
Legea cultelor din Austria adoptată în 1998 prevede că, pentru ca un cult să fie recunoscut de stat trebuie să dovedească 20 de ani de existenţă ca şi comunitate religioasă şi să fie înregistrat de cel puţin 10 ani cu statutul de comunitate confesională. Fără aceste condiţii îndeplinite, un cult reprezină o simplă asociaţie. Totodată, cultul care cere recunoaşterea trebuie să reprezinte 2% din populaţia ţării.
În Germania comunităţile religioase pot fi recunoscute drept persoane juridice de drept public, dacă fac dovada faptului că deţin un număr important de persoane, vechime pe teritoriul ţării şi un patrimoniu considerabil. Numărul de persoane necesar pentru ca comunitatea religioasă să primească drepturile unei organizaţii religioase este lăsat la aprecierea unor autorităţi ale statului, fiecărei comunităţi fiindu-i aplicate criterii de judecată diferite.
Italia face o distincţie între religiile recunoscute de stat care pot încheia acorduri specifice (concordate) cu acesta şi simplele comunităţi religioase, persoane juridice de drept privat. În baza concordatelor, şase culte beneficiază de facilităţi fiscale, dar în acelaşi timp statul exercită un control în ceea ce priveşte activităţile lor.
În Spania, asociaţiile religioase sunt înscrise în registrul confesiunilor, dar ele rămân simple asociaţii. În cazul în care asociaţia se remarcă prin merite deosebite, poate spera la un acord cu Statul spaniol, care să îi confere un statut special.
Slovacia deţine o lege privind înregistrarea cultelor religioase care prevede un număr minim de 20.000 de credincioşi dintr-o populaţie de cca. 5 milioane locuitori (aproximativ 0,4%). Există două tipuri de comunităţi religioase: cele înregistrate la guvern şi simple asociaţii civice.
5 Political Regulation of the Religious Sphere in the EU Member States: Good and Bad Practices. A Human Rights Perspective,
http://www.willyfautre.org/conferences/2006/20060519kiev.pdf.
Cu excepţia a şase culte care au avantaje fiscale, în Belgia toate celelalte confesiuni se organizează pe principiul asociaţiilor fără scop lucrativ, nefiind necesară o procedură specială privind numărul de persoane sau vechimea pe teritoriul ţării. Cu toate acestea, în cadrul procedurilor administrative de recunoaştere a unui nou cult acesta trebuie să facă dovada existenţei unui număr de 10.000 credincioşi (0,1% din populaţia ţării).Trebuie menţionat faptul că Belgia sprijină alături de cele şase culte şi umanismul secular.
În Portugalia, pentru a fi recunoscută de stat, o comunitate religioasă trebuie să fi existat de 30 de ani pe teritoriul ţării sau de 60 de ani în afara ţării. Criteriul existenţei îndelungate pe teritoriul naţional în vederea acordării unor drepturi se regăseşte şi în legislaţia altor ţări: în Ungaria, pentru a deveni comunitate religioasă, trebuie să fi existat de 30 de ani, iar în Lituania de 25 de ani.
Totodată, există şi sisteme în care biserica este separată de stat (Franţa) şi unde nu există recunoaştere formală a comunităţilor religioase.
În ceea ce priveşte finanţarea, statele europene sprijină în moduri diferite bisericile şi organizaţiile religioase.
În general, există ori sprijin direct din partea statului (de exemplu: Danemarca, Irlanda şi Norvegia) ori sprijin indirect, prin colectarea de către stat a contribuţiile enoriaşilor (o „taxă de enoriaş”) care sunt alocate ulterior fiecărei biserici (de exemplu: Finlanda, Germania şi Suedia). În acest sens, Curtea Europeană a Drepturilor Omului a statuat că finanţarea unor activitaţi ale cultelor religioase, de la buget, nu constituie o violare a libertaţii de conştiinţă a contribuabililor. 6 În plus, bisericile din majoritatea statelor europene sunt scutite de la plata multor taxe, inclusiv cele pe proprietăţile imobiliare.
În sistemul de strictă separaţie a statului de biserică, cum este cazul Franţei (dar şi al Irlandei şi Olandei), statul nu alocă subvenţii niciunei entităţi religioase şi nu plăteşte salarii clerului. În acest sens sunt, de exemplu, prevederile articolului 2 din Legea privitoare la separarea bisericii de stat, adoptată în Franţa în 1905, în vigoare
6 Darby c. Suediei, cererea cu nr. 11581/85, hotărârea din 23 octombrie 1990,
http://cmiskp.echr.coe.int/tkp197/view.asp?item=1&portal=hbkm&action=html&highlight=darby&sessio
nid=6190136&skin=hudoc-en .
până astăzi:“La République ne reconnaît, ne salarie ni ne subventionne aucun culte
( )” 7 .
Cu toate acestea, studii 8 care au dorit a aduce la cunoştiinţa publicului în ce măsură Franţa respectă principiul secularismului aşa cum este prevăzut de lege, au relevat că în realitate statul subvenţionează în mod substanţial Biserica Romano-Catolică. Concluziile studiului conduc către ideea că şcolile private catolice au fost finanţate cu aproximativ 9.2 milioane de euro din fondurile publice (de către stat, municipalităţi, autorităţi regionale şi locale). Această practică este considerată a fi discriminatorie în raport cu finanţele primite de şcolile publice, venind în contradicţie cu principiile secularismului enunţate de legea din 1905.
Mai mult, se pare că statul acordă scutiri de taxe diverselor religii şi finanţează sistemul de sănătate a preoţilor.Totodată, autorităţile locale finanţează cheltuielile de cazare a 16.000 de preoţi romano-catolici. Suma se ridică la 54 milioane euro anual.
La polul opus reglementărilor legale din Franţa se află Belgia unde salariul clerului aparţinând cultelor recunoscute este plătit în întregime din bugetul de stat (articolul 181 din Constituţie).
În mod paradoxal, în Malta, deşi Biserica Catolică este recunoscută biserică de stat prin constituţie, aceasta nu beneficiază de scutiri de taxe.
Statul austriac şi respectiv german oferă posibilitatea bisericilor recunoscute să impună o „taxă de enoriaş”. În cazul în care membrul unei comunităţi religioase recunoscute nu plăteşte această taxă, el poate fi dat în judecată de către biserica de care aparţine. Pentru a evita plata taxei, un număr semnificativ de enoriaşi au renunţat formal la religia de care aparţineau. 9
7 Loi du 9 décembre 1905 relative à la séparation des Églises et de l'État, Article 2. http://www.laboucherie.com/pdf/eglise.pdf
8 Appeal of the French Estates General for Secularism, http://www.iheu.org/node/2475 .
9 Idem 3, p.8.
Există şi state care au încercat să implice cetăţenii în alegerea religiei pe care vor să o susţină prin intermediul sistemului de colectare a taxelor. Statul italian a semnat un concordat cu Biserica Catolică şi înţelegeri cu alte religii. Acest tip de înţelegeri permit plătitorilor de taxe să indice către ce religie să meargă 0,8% din totalul taxei. Cu toate acestea, nu toate religiile care au semnat înţelegeri au cerut să fie finanţate de stat. În cazul în care contribuabilul nu decide cărui cult îi alocă un anumit procentaj din taxă, aceasta merge automat către stat.
Sistemul din Ungaria este asemănător celui din Italia. Contribuabililor li s-a acordat dreptul de a decide cărei comunităţi religioase îi revine un procent de 1% din venit. Mai mult de 100 de organizaţii religioase beneficiază de acest sistem.
Teoretic, acest sistem este unul echitabil şi liberal, bazat pe alegerea individuală. În practică, 90% dintre contribuabilii din Ungaria şi 50% dintre contribuabilii din Spania nu par a-şi exprima o opţiune în acest sens. Din acest motiv, pentru a sigura viabilitatea comunităţilor religioase, au trebuit fi puse în aplicare mecanisme coercitive de colectare a taxelor.
Priorităţile programului de guvernare pe perioada 2004-2008 în ceea ce priveşte politica în domeniul cultelor au avut în vedere creşterea rolului social al acestora, aplicarea principiilor şi legislaţiei internaţionale privind respectarea drepturilor şi libertăţilor religioase şi adoptarea legislaţiei naţionale privind dezvoltarea vieţii religioase. 10
Ultimul deziderat s-a concretizat prin adoptarea Legii nr. 489/2006 privind libertatea religioasă şi regimul general al cultelor. În completarea acesteia, în luna mai a anului 2007 a fost adoptat Ordinul Ministerului Culturii şi Cultelor nr. 2274/2007 11 privind aprobarea procedurii de acordare a avizului consultativ pentru înfiinţarea asociaţiilor religioase sau, după caz, pentru dobândirea statutului de asociaţie religioasă de către asociaţiile existente. Tot în anul 2007 a fost adoptată Legea nr. 239/2007 12 privind reglementarea regimului juridic al unor bunuri imobile aflate în folosinţa unităţilor de cult, menit să sporească rolul social al acestora.
Legea nr. 489/2006 privind libertatea religioasă şi regimul general al cultelor reprezintă a treia lege a cultelor din România, urmând celor din anii 1928 şi 1948. După 1989 relaţia dintre statul român şi confesiunile religioase a continuat să fie reglementată de Decretul nr.177/1948 13 pentru regimul general al cultelor religioase, prin intermediul căruia statul îşi menţinea controlul asupra sferei religioase.
Noua lege a cultelor a fost promulgată pe 27 decembrie 2006, după ce fusese anterior votată de Parlament cu o majoritate de 220 voturi. Adoptarea ei a avut loc după doi ani de dezbateri publice, în contextul integrării României în Uniunea Europeană şi a necesităţii creării unui cadru legal specific acestui domeniu.
Legea nr. 489/2006 privind libertatea religioasă şi regimul general al cultelor reglementează o serie de principii definite în convenţiile internaţionale privind
10 http://www.guv.ro/obiective/afis-docdiverse-pg.php?iddoc=266.
11 Publicat în Monitorul Oficial al României, partea I, Nr. 362 din 28 mai 2007.
12 Publicată în Monitorul Oficial, Partea I nr. 517 din 1 august 2007
13 Publicat în Monitorul Oficial, Partea I nr. 178 din 04 august 1948
drepturile omului la care România este parte semnatară. 14 . Astfel, este garantată libertatea religioasă la nivel individual şi colectiv, instituindu-se cadrul necesar afirmării acesteia.
Legea afirmă neutralitatea statului român în raport cu toate cele 18 culte religioase recunoscute, oferind garanţii în ceea ce priveşte autonomia lor faţă de stat. Prin lege se recunoaşte rolul cultelor religioase ca parteneri sociali ai statului şi ca furnizori de servicii sociale.
Totodată, legea garantează egalitatea cultelor în faţa legii şi a autorităţilor publice.
Statul român şi-a rezervat dreptul, în contextul pluralismului european, la o opţiune legislativă care să ţină seama de specificul istoric şi social al României. Astfel, dacă există standarde internaţionale cu privire la exercitarea colectivă a libertăţii religioase 15 , nu există niciun standard internaţional cu privire la formele alese la nivel naţional în cadrul căreia se exercită libertatea religioasă.
Legea garantează dreptul de asociere în materie religioasă. Sunt protejate: grupările religioase ca formă de organizare fără personalitate juridică, asociaţiile religioase definite ca persoane juridice de drept privat şi cultele recunoscute, definite ca fiind de utilitate publică. Fiecăruia dintre cele două regimuri juridice îi revin drepturi şi obligaţii specifice, diferenţa constând în utilitatea publică pe care statul o recunoaşte cultelor faţă de alte grupări religioase.
Calitatea de cult recunoscut de stat se dobândeşte prin hotărâre de guvern, la propunerea Ministerului Culturii şi Cultelor, de către asociaţiile religioase care îndeplinesc criterii de durabilitate, stabilitate şi interes public. Criteriile au în vedere ca asociaţiile religioase să fie constituite legal şi să funcţioneze pe teritoriul României de cel puţin 12 ani şi ca membrii cetăţeni români să reprezinte 0,1% din populaţia României conform ultimului recensământ. Pentru a dobândi statut juridic asociaţia religioasă trebuie să fie alcătuită din cel puţin 300 de persoane (0,000014% din populaţia României). Procedura de dobândire a acestui statut constă în înscrierea în Registrul asociaţiilor religioase instituită la grefa judecătoriei din circumscripţia teritorială unde îşi are sediul. Cererea de
14 Potrivit informaţiilor prezente pe site-ul Secretariatului de Stat pentru Culte (www.culte.ro) , în elaborarea legii s-au avut în vedere cu precădere prevederile articolelor 9, 10,11 din Convenţia Europeană a Drepturilor Omului, art. 18, 19, 20 şi 26 din Declaraţia Universală a Drepturilor Omului, articolul 13 din Pactul internaţional privitor la drepturile economice, sociale şi culturale, articolul 18 din Pactul internaţional privitor la drepturile civile şi politice, Declaraţia Adunării Generale ONU privind eliminarea tuturor formelor de intoleranţă şi de discriminare.
15 Articolul 18 al Declaraţiei Universale a Drepturilor Omului, articolul 9 al Convenţiei Europene a Drepturilor Omului.
înscriere a asociaţiei în Registrul asociaţiilor religioase trebuie să fie însoţită de actul constitutiv, conţinând denumirea asociaţiei religioase, datele de identificare şi semnăturile asociaţilor, sediul, patrimoniul iniţial, statutul asociaţiei religioase, actele doveditoare ale sediului şi patrimoniului iniţial, avizul consultativ al Ministerului Culturii şi Cultelor şi dovada privind disponibilitatea denumirii, eliberată de Ministerul Justiţiei.
Potrivit legii, asociaţiile religioase beneficiază de facilităţi fiscale potrivit Codului fiscal. Însă în conformitate cu Legea nr. 571/ 2003 16 privind Codul fiscal, facilităţile fiscale sunt acordate numai cultelor recunoscute, nu şi asociaţiilor religioase.
În plus faţă de facilităţile fiscale, statutul de utilitate publică a cultelor implică şi un
regim de finanţare al acestora de către stat. Astfel, statul sprijină financiar, la cerere, în raport cu numărul credincioşilor cetăţeni români şi cu „nevoile reale” de subzistenţă, salarizarea personalului clerical şi neclerical aparţinând cultelor. Deasemenea, statul sprijină în cuantum mai mare salarizarea personalului de cult al unităţilor de cult cu venituri reduse. Mai mult, textul legii conduce la ideea că statul român va promova o politică de sprijinire a cetăţenilor care vor să susţină financiar
un cult, prin deduceri la venitul impozabil. Cultele recunoscute mai pot beneficia, la cerere, de sprijin material din partea statului, pentru reparaţii şi construcţii noi, în raport cu numărul credincioşilor, conform ultimului recesământ, şi cu nevoile reale.
O problemă importantă reglementată de lege este ceea privitoare la cimitire. Astfel,
în localităţile în care nu există cimitire publice şi unde nu există cimitir propriu unui
cult, persoanele decedate care aparţin cultelor respective pot fi înhumate porivit ritului propriu, în cimitrele existente în funcţiune. Aceste prevederi nu se aplică cimitirelor aparţinând cultelor mozaic şi musulman. Revine autorităţile locale obligaţia de a înfiinţa cimitire publice comunale şi orăşeneşti în fiecare localitate, accesibile oricărei persoane, indiferent de convingerile religioase.
De asemenea, legea conţine prevederi privind învăţământul religios public, privat şi confesional.Se reglementează predarea religiei în învăţămâtul de stat şi particular, creându-se garanţii pentru autonomia cultelor referitoare la această chestiune. Astfel, personalul didactic care predă religia în şcolile de stat se numeşte cu acordul cultului pe care îl reprezintă. În ceea ce priveşte planul învăţământul teologic preuniversitar şi programele pentru predarea religiei acestea sunt elaborate de culte, avizate de Ministerul Culturii şi Cultelor şi aprobate de către Ministerul Educaţiei, Cercetării şi Tineretului. Cultele recunoscute au dreptul de a înfiinţa şi administra forme de învăţământ confesional, autonome din punct de vedere organizatoric şi funcţional,
16 Publicată în Monitorul Oficial, Partea I nr. 927 din 23 decembrie 2003
statul român angajându-se să sprijine financiar acest tip de învăţământ. Fiecare cult este liber să îşi stabilească forma, nivelul, numărul şi planul de şcolarizare pentru instituţiile de învăţământ proprii.
Noua lege a cultelor instituie un principiu important: limitarea puterii statului de a legifera discreţionar în domeniul religios. Orice modificare sau completare a legii cultelor poate fi făcută doar cu consultarea prealabilă a cultelor religioase.
Prin adoptarea Legii nr. 489/2006 privind libertatea religioasă şi regimul general al cultelor, România a adoptat modelul cooperării între stat şi culte. Statul român recunoaşte religia ca parte a vieţii publice. Prin lege, acesta doreşte teoretic să promoveze principiul enunţat de articolul 29 aliniatul 5 al Constituţiei, conform căruia „cultele religioase sunt autonome faţă de stat şi se bucură de sprijinul acestuia”.
4. Structura confesională în România conform recensământului populaţiei din anul 2002
Ultimul recensământ 17 al populaţiei în ţara noastră a fost efectuat în anul 2002 de către Institutul Naţional de Statistică. Datele privind structura confesională a populaţiei au fost colectate luând în considerare următoarea definiţie a religiei:
„religia reprezintă credinţa sau opţiunea religioasă ori spirituală, înregistrată conform declaraţiei fiecărei persoane, indiferent dacă această credinţă se manifestă sau nu prin aderarea la o comuniune organizată pe bază de dogme religioase sau spirituale specifice”.
La recensământul din 2002, 99,8% din populaţia ţării şi-au declarat apartenenţa la o religie (confesiune), 0,1% s-au declarat atei sau fără religie iar restul de 0,1% din populaţie nu au dorit să-şi declare apartenţa religioasă.
Conform datelor recoltate în 2002, în distribuţia populaţiei după religie/confesiune religioase, populaţia de religie ortodoxă era predominantă (86,8%, pondere similară cu cea din 1992). Romano-catolicii reprezentau 4,7% din total (în scădere cu 0,4% faţă de anul 1992), reformaţii - 3,2% (mai puţini cu 0,3 puncte procentuale) iar penticostalii 1,5% (în creştere cu 0,5 puncte procentuale faţă de recensământul precedent).
Ponderile celorlalte confesiuni religioase se situau, în anul 2002, sub pragul de 1%. Aceste ponderi variau între 0,9% pentru religia greco-catolică, 0,3% pentru unitarieni şi musulmani, ajungând sub 0,1% pentru religia mozaică sau evanghelică de confesiune augustană.
17 Datele recensământului sunt disponibile pe site-ul Institutului Naţional de Statistică – www.insse.ro
5. Finanţarea cultelor religioase în România
5.1. Sprijinul salarial acordat de la bugetul de stat pentru personalul clerical şi neclerical aparţinând cultelor religioase recunoscute din România
Un obiectiv al Guvernului României pe perioada 2005-2008 în ceea ce priveşte politica în domeniul cultelor constă în perfecţionarea legislaţiei privitoare la salarizarea integrală, de la bugetul de stat, a clerului şi a unor categorii de personal al Bisericii 18 .
Contribuţia statului la salarizarea personalului de cult pe anul 2007 a fost stabilită iniţial la 157.938 mii lei. 19 În urma rectificărilor bugetare, contribuţia statului la salarizarea personalului de cult în anul 2007 a fost de 152.138 mii lei. 20 Pentru anul 2008, statul a alocat suma de 168.123 mii lei pentru salarizarea personalului de cult. 21
Potrivit prevederilor Legii nr. 142/1999 22 privind sprijinul statului pentru salarizarea clerului, numărul posturilor personalului clerical pentru care statul sprijină salarizarea prin alocarea unui fond de la bugetul de stat, pentru fiecare cult religios, se aprobă anual de Secretariatul de Stat pentru Culte, pe baza propunerilor conducerii cultelor religioase recunoscute, ţinând-se seama de numărul de adepţi ai fiecărui cult, precum şi de fondul alocat în acest scop.
APADOR-CH a adresat Ministerului Culturii şi Cultelor o cerere în baza Legii nr. 544/2001 privind liberul acces la informaţiile de interes public, solicitând să i se comunice în scris numărul de posturi salarizate pentru personalul clerical din România, defalcat pentru fiecare unitate de cult religios.
18 Programul de guvernare, Capitolul 23-Politica în domeniul cultelor, http://www.gov.ro/obiective/afis-
docdiverse-pg.php?iddoc=267
19 suma este menţionată în Titlul IX “Alte cheltuieli” din Anexa nr. 2 a Legii nr. 486/2006 a bugetului de stat pe anul 2007.
20 Ordonanţă de urgentă nr. 134/2007 cu privire la rectificarea bugetului de stat pe anul 2007, publicată în Monitorul Oficial , partea I nr. 795 din 22 noiembrie 2007.
21 suma este menţionată în Titlul IX “Alte cheltuieli” din Anexa nr. 2 a Legii nr. 388/2007 a bugetului de stat pe anul 2008.
22 Publicată în Monitorul Oficial, partea I nr. 361 din 29 iulie 1999 şi actualizată la data de 1 ianuarie
Ministerului Culturii şi Cultelor nu a răspuns solicitării de informaţii a APADOR- CH în termenul prevăzut de lege, iar în cele din urmă, după îndelungi insistenţe telefonice, a furnizat un răspuns parţial: au fost oferite informaţii cerute doar despre patru culte, restul de 14 culte oficial recunoscute fiind tratate la categoria „altele”.
Astfel, potrivit Ministerului Culturii şu Cultelor, numărul de posturi pentru personalul clerical în România se împarte astfel: Cultul Ortodox - 13.522 posturi, Cultul Romano Catolic - 755 posturi, Cultul Greco-Catolic - 524 posturi, Cultul Reformat - 779 posturi şi alte culte - 674 posturi.
Distribuţia procentuală a numărului de posturi pentru personalul clerical după cultele recunoscute, aşa cum reiese din informaţiile furnizate de Ministerul Culturii şi Cultelor este prezentată în tabelul de mai jos.
Indiferent de numărul de posturi pentru personalul clerical aprobate fiecărui cult recunoscut, sistemul de salarizare este acelaşi. Se acordă salariu din bugetul de stat personalului clerical care îşi desfăşoară activitatea în ţară, după cum urmează:
personalului din conducerea cultelor religioase, încadrat pe funcţii de demnitate publică, personalului cultelor religioase altul decât cel asimilat funcţiilor de demnitate publică şi personalului clerical angajat în unităţile care aparţin cultelor recunoscute.
Legea stabileşte ierarhii, atât în cadrul categoriei personalului cultelor religioase, încadrat pe funcţii de demnitate publică, cât şi în cadrul categoriei personalului cultelor, altul decât cel asimilat funcţiilor de demnitate publică. În funcţie de poziţia în ierarhie, indemnizaţia lunară este mai mare sau mai mică.
În prima categorie de personal, pe locul I în ierarhie se află funcţia de patriarh, pe locul doi cea de mitropolit, pe locul trei cele de arhiepiscop, şef rabin, muftiu, episcop-şef de cult, pe locul patru funcţiile de episcop, preşedinte uniune, prim-
delegat, episcop vicar patriarhal, iar pe locul cinci cele de episcop vicar, episcop coajutor, episcop auxiliar, arhiereu vicar.
Ierarhia personalului clerical încadrat pe funcţii de demnitate publică
episcop-şef
prim-delegat
coajutor
În categoria personalului cultelor religioase altul decât cel asimilat funcţiilor de demnitate publică, pe locul I se află funcţiile de vicepreşedinte uniune, delegat, vicar independent, vicar administrativ patriarhal, vicar general, secretar general, consilier patriarhal. Pe locul II al ierarhiei se găsesc funcţiile de secretar patriarhal, inspector general bisericesc şi vicar administrativ eparhial, pe locul III se află funcţiile de consilier eparhial, secretar eparhial, inspector eparhial, exarh, protopop, secretar la Cancelaria Sfântului Sinod, iar pe locul patru al ierarhiei se găsesc funcţiile de stareţ, superioară şi egumen.
Ierarhia personalului clerical altul decât cel asimilat funcţiilor de demnitate publică
secretar la Cancelaria Sfântului Sinod
Legea nr. 142/1999 privind sprijinul statului pentru salarizarea clerului stabileşte un număr maxim de posturi pentru personalul clerical încadrat pe funcţii de demnitate publică şi un număr maxim de posturi pentru personalul clerical altul decât cel asimilat funcţiilor de demnitate publică pentru care se acordă salariu din bugetul de stat.
Acest lucru este valabil şi pentru personalul clerical angajat în unităţile care aparţin cultelor.
Numărul maxim de posturi stabilit pentru personalul clerical încadrat pe funcţii de demnitate publică pentru care se acordă salariu de la bugetul de stat
Numărul maxim de posturi pentru care se acordă salariu de la bugetul de stat
şef rabin,
episcop-şef de
episcop, preşedinte uniune, prim-delegat, episcop vicar patriarhal
Numărul maxim de posturi stabilit pentru personalul clerical altul decât cel încadrat pe funcţii de demnitate publică pentru care se acordă salariu de la bugetul de stat
vicepreşedinte uniune, delegat, vicar independent, vicar administrativ patriarhal, vicar general, secretar general, consilier patriarhal
Acest număr de posturi poate fi revizuit anual, cu ocazia elaborării bugetului de stat. Nu s-a putut identifica în niciun document oficial accesat dacă acest număr s-a
modificat sau nu, astfel că este neclar cîte posturi de clericali au fost finanţate de la bugetul de stat pe perioada 2005-2007 şi câte posturi urmează să fie finanţate în anul
Sprijinul salarial acordat de la bugetul de stat pentru personalul neclerical se alocă prin bugetele locale, în baza Ordonanţei de Guvern. nr. 82/2001 23 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată prin Legea nr.125/2002 24 . Mai exact, distribuţia acestor resurse bugetare se realizează de către consiliile judeţene, respectiv Consiliul General al Municipiului Bucureşti.
APADOR-CH a trimis celor 41 de consilii judeţene şi Consiliului General al Municipiului Bucureşti cereri în baza Legii nr. 544/2001 privind liberul acces la informaţiile de interes public în care s-a solicitat comunicarea (printre altele) a numărului de posturi pentru personalul neclerical pentru care instituţia a acordat sprijin în vederea salarizării în decursul anului 2007, defalcat pentru fiecare cult religios în parte.
Majoritatea consiliilor judeţene au răspuns integral solicitării APADOR-CH excepţie făcând Consiliul Judeţean Constanţa şi Consiliul Judeţean Timiş.
Astfel, Consiliul Judeţean Constanţa, într-un răspuns întârziat, obţinut în urma multor insistenţe telefonice, nu furnizează nicio informaţie despre salarizarea personalului neclerical iar Consiliul Judeţean Timiş indică numărul total de posturi, 710, pentru care se acordă sprijin pentru salarizare fără a defalca pe culte. Este indicată în răspunsul Consiliului Judeţean Timiş o hotărâre (Hotărârea Consiliului Judeţean Timiş nr. 32/2007) care se referă numai la repartizarea pe culte a numărului de posturi care au fost suplimentate prin Legea Bugetului de Stat pe anul 2007 dar nu şi defalcarea pe culte religioase a numărului total de posturi.
23 Publicată în Monitorul Oficial, Partea I nr. 543 din 01 septembrie 2001.
24 Publicată în Monitorul Oficial, Partea I nr.198 din 25 martie 2002.
În urma centralizării datelor primite de la consiliile judeţene şi de la Consiliul General al Municipiului Bucureşti (cu excepţia celor două consilii judeţene mai sus nominalizate) s-au obţinut următoarele rezultate.
Numărul total de posturi pentru personalul neclerical pentru care statul acordă sprijin în vederea salarizării este de 17.922 repartizat pe culte după cum urmează:
ROMA, GRECO-CATOLICĂ
Cultul musulman din România nu deţine în prezent numai 3 posturi pentru personalul neclerical, aşa cum reiese din lista de mai sus. Datorită lipsei de informaţii pe care ar fi trebuit să le furnizeze Consiliul Judeţean Constanţa 25 , nu s-a putut stabili cu exactitate numărul total de posturi pentru personalul neclerical ce revin cultului musulman din România. Potrivit informaţiilor primite de la Dl. Murat Iusuf, muftiul cultului musulman, reiese faptul că există o colaborare foarte bună între cult şi autorităţile administraţiei publice locale, sprijinul acordat de acestea din urmă cultului fiind unul consistent.
Astfel, reiese faptul că nu poate fi vorba despre neacordare de sprijin pentru salarizarea de personal neclerical, ci de o lipsă de transparenţă a Consiliul Judeţean Constanţa când vine vorba de a comunica acest gen de informaţii.
La poziţiile 15 şi 17 din tabel se regăsesc Biserica Creştină Adventistă de Ziua a Şaptea din România, respectiv Uniunea Bisericilor Creştine Baptiste din România, două culte religioase care la nivel principial refuză ajutorul financiar din partea statului. Aceste două culte se regăsesc totuşi pe lista beneficiarilor de sprijin în vederea salarizării personalului neclerical (şapte posturi, respectiv un singur post).
Reiese că la nivel local unele culte solicită şi acceptă sprijinul financiar din partea statului în pofida principiului separării bisericii de stat promovat de reprezentanţii înalţi ai cultelor cărora aparţin. Acest lucru se întâmplă şi datorită faptului că în România principiul separarării bisericii de stat nu este reglementat din punct de vedere legal. Uniunea Bisericilor Creştine Baptiste din România a dorit a include acest principiu în statutul de funcţionare al cultului dar nu a primit aprobarea Ministerului Culturii şi Cultelor care a catalogat principiul drept neconstituţional.
Dacă referitor la primele trei culte beneficiare ale sprijinului statului pentru salarizarea personalului neclerical se poate spune că respectă măcar ordinea din punct de vedere al numărului de credincioşi conform datelor din ultimul recensîmânt dacă nu şi criteriul proporţionalităţi, nu pentru toate cultele situaţia pare a fi echitabilă. Spre exemplu, Uniunea Penticostală beneficiază de sprijin în vederea salarizării personalului neclerical pentru numai 68 de posturi (0,37% din total) în condiţiile în care la ultimul recensământ se situa pe poziţia a patra ca număr de credincioşi cu o pondere de 1,5% din populaţia României.
Anexele cu nr. 8 a Legii nr. 486/2006 26 respectiv a Legii nr. 388/2007 27 a bugetului de stat pe anii 2007 şi 2008 conţin date referitoare la numărul maxim de posturi
25 În Judeţul Constanţa locuiesc majoritatea musulmanilor din România.
26 Publicată în Monitorul Oficial, Partea I nr. 1043 din 29 decembrie 2006
27 Publicată în Monitorul Oficial, Partea I nr. 902 din 31 decembrie 2007
finanţate de stat pentru personalul neclerical angajat în unităţile de cult. Potrivit acestor documente în anul 2007 statul a finanţat 18.750 posturi pentru personalul neclerical, iar în anul 2008 urmează să finanţeze18.941 posturi.
Dintre cele 40 de consilii incluse în această analiză, 25 au acordat în cursul anului
2007 sprijin pentru salarizarea personalului neclerical în limita maximă stabilită de
Legea bugetului de stat, patru consilii judeţene acordă sprijin sub limita permisă iar 11 depăşesc prevederile Legii nr. 486/2006 a bugetului de stat pe anul 2007 ce privesc numărul maxim al posturilor pentru care se acordă sprijin.
Spre exemplu, în anexa nr. 8 a legii bugetului este prevăzut pentru judeţul Dâmboviţa un număr maxim de 400 de posturi pentru personalul neclerical al cultelor religioase. În realitate, Consiliul Judeţean Dâmboviţa acordă (conform adresei Consiliului Judeţean Dâmboviţa nr. 1 din29 ianuarie 2008) sprijin financiar pentru 490 de posturi din care 485 – Biserica Ortodoxă Română, 3 – Biserica Creştină după Evanghelie, 2 – Biserica Romano-Catolică.
Deasemenea, în judeţul Satu Mare consiliul judeţean suplimentează numărul de posturi pentru personalul neclerical de la 443 (prevăzute în legea bugetului) la 680 (o creştere cu 53,5% faţă de numărul maxim prevăzut în bugetul de stat).
Un caz special se întâlneşte la Galaţi unde consiliul judeţean acordă sprijin în vederea salarizării pentru 454 posturi de neclericali ai cultelor recunoscute şi pentru un post revenind Bisericii Creştine Emanuel Galaţi, grupare religioasă neinclusă în lista cultelor recunoscute prin Legea 489/2006 privind libertatea religioasă şi regimul general al cultelor. Problema care se pune nu este acordarea sprijinului ci în ce temei legal aceasta se realizează.
Din comparaţia celor două anexe cu nr. 8 ale legilor bugetului de stat pe anul 2007 şi
2008 reiese că numărul de posturi pentru personal neclerical a crescut în 2008 faţă
de 2007 cu 191 de posturi. Acest număr este repartizat pe judeţe astfel: 10 la Arad, 4 la Bihor, 8 la Bistriţa-Năsăud, 4 la Buzău, 2 la Caraş-Severin, 5 la Cluj, 20 la
Covasna, 26 la Dolj, 15 la Giurgiu, 20 la Gorj, 15 la Harghita, 10 la Hunedoara, 20 la Iaşi, 21 la Sălaj şi 11 la Teleorman.
Referitor la sumele utilizate în vederea acordării de sprijin pentru salarizarea personalului neclerical informaţiile care au putut fi obţinute sunt inconsistente, deoarece nu toate consiliile judeţene îşi respectă obligaţiile prevăzute de Legea nr. 544/2001 privind liberul acces la informaţiile de interes public şi Legea nr. 52/2003 28 privind transparenţa decizională în administraţia publică.
28 Publicată în Monitorul Oficial, Partea I nr. 919 din 22 decembrie 2003
Conform acestor legi, hotărârile privind adoptarea bugetelor consiliilor judeţene (printre alte acte normative) ar trebui să fie aduse la cunoştinţa publicului prin publicare în monitorul oficial al judeţelui, prin afişare la sediul in